У Італіі расце колькасць кансэкраваных удоў. У цяперашні час у мясцовым Касцёле налічваецца каля 200 жанчын, якія пасля страты мужа адмовіліся ад паўторнага шлюбу і вырашылі аддаць сваё жыццё Хрысту. Яны прысвячаюць сябе ціхаму і пакорліваму служэнню ў Касцёле і ў сваіх сем’ях. Стан кансэкраваных удоў ужо існаваў у першыя вякі хрысціянства, але пазней знік. Для аднаўлення гэтай раннехрысціянскай практыкі заахвоціў у 1994 г. св. Ян Павел II у Апостальскай адгартацыі “Vita consecrata”.